TANTÁRGYLEÍRÁS ÉS HETI TEMATIKA

	Tantárgy neve: Műtárgykészítés 5 - 6
	Kreditértéke: 3 kredit

	A tantárgy elméleti vagy gyakorlati jellegének mértéke, „képzési karaktere” elsősorban gyakorlati: kollektív konzultáció, kiselőadásokkal és alkalmankénti egyéni konzultációkkal kiegészítve


	A tanóra típusa: gyakorlat
nyelve: magyar
Az adott ismeret átadásában alkalmazandó további módok, jellemzők: 
- Önálló projektek konzultatív fejlesztése hétről hétre az ötlettől a kivitelezésen és bemutatási módokon át a dokumentálásig. 
- Műtárgyak közös vizsgálata, nem interpretációs, hanem alkotói szempontból. Különleges alkotói praxisok áttekintése, munkamódszerek, alkotói stratégiák és taktikák megismerése. 


	A számonkérés módja: gyakorlati jegy, feladatok megoldása tanári konzultációkkal követve,

Az ismeretellenőrzésben alkalmazandó további (sajátos) módok: 
Kötelező prezentáció a szemeszterenként megrendezett nyilvános tanszéki bemutatókon. 


	A tantárgy tantervi helye (hányadik félév): 5

	Előtanulmányi feltételek: Műtárgykészítés 1 - 4

	Tantárgyleírás: az elsajátítandó ismeretanyag tömör, ugyanakkor informáló leírása:
A tíz féléven át tartó műtárgykészítés gyakorlat alkotói szempontú műelemzésre és alkotómunkára épül. Az 5–10. szemeszterben a hangsúly részben a kortárs és hallgatói munkák közös elemzésén, de legfőképpen a kollektív, valamint – alkalmanként konzultációkkal támogatott – önálló alkotói munkán van, amelyet kisebb feladatmegoldások egészítenek ki.
A kurzus célja az egyéni művészeti álláspont és alkotói praxis kialakítása, a kortárs művészeti folyamatok megértése, valamint az önálló alkotói gyakorlat fejlesztése különféle, a hallgató által szabadon választott médiumokban.
A kurzus elsősorban a problémafelvetésből kiinduló, kutatásalapú tartalomfejlesztést támogatja az alkotómunkában, ahol a kivitelezés, a különböző hagyományos, illetve egyéni munkamódszerek, esztétikai minőségek és azok hatásai is a fókuszba kerülnek.
Az ötödik félév fő feladata egy önálló projekt felvetése: a téma kutatása, az ötletek kidolgozása döntési logika mentén, a kivitelezési lehetőségek feltérképezése, a megvalósítás, a mű lehetséges bemutatási módjainak és kulturális térben való pozicionálásának átgondolása, majd a megfelelő dokumentációs eszközök és módszerek kiválasztása.

	
Féléves tematika hetekre lebontott rövid ismertetése
	1. hét
	ismerkedés, az egyes diákok által preferált médiumok, érdeklődési területeik és korábbi munkáik kritikai  feltérképezése 

	2. hét
	fókuszban az ötlet az intuíció használata, ú.n. brainstorming módszerek megismerése és kipróbálása, feladat: 10 rossz ötlet

	3. hét
	A félévi egyéni témafelvetések átbeszélése a lehetséges irányok és a projekt megvalósitási lehetőségeinek figyelembevételével, 

	4. hét
	A választott téma kutatása, eredményeinek a feldolgozása

	5. hét
	Tartalomfejlesztés, a döntésfa módszer megismerése és gyakorlati alkalmazása a konzultáció során

	6. hét
	Tartalomfejlesztés konzultáción keresztül

	7. hét
	Konzultáció a kivitelezési lehetőségekről, 
kisfeladat: a mesterséges intelligencia kreatív alkalmazásának lehetőségei

	8. hét
	ŐSZI SZÜNET

	9. hét
	Első tanulmány jellegű kísérletek közös kiértékelése

	10. hét
	További konzultáció, előrehaladás kritikai értékelése

	11. hét
	További konzultáció, előrehaladás kritikai értékelése

	12. hét
	További konzultáció, előrehaladás kritikai értékelése

	13. hét
	Fókuszban a  mű befejezése, lezárása, bemutatásra való előkészítése

	14. hét
	A féléves projekt munkabemutatón való megfelelő prezentálásának kigondolása




	Tantárgy felelőse:  Kaszás Tamás Tibor

	Tantárgy oktatásába bevont oktató(k) és elérhetősége(ik):  Kaszás Tamás Tibor, kaszas.tamas@mke.hu, 06703864322

	A tantárgy tanításának időpontja/helyszíne: 
minden csütörtök délelőtt 9-től 12-ig / Intermédia Tanszék, 12. terem

	Tantárgykódja: INM-MŰKÉ05-23-C 

	Felelős tanszéke: Intermédia tsz.

	Képzési idő szemeszterekben: 10 félév

	Tanórák száma összesen: 14 x 4 = 56

	Tanulmányi követelmények: önálló művészeti projekt kidolgozása és megvalósítása, kisfeladatok elvégzése

	Oktatási módszerek: kollektív konzultáció és műelemzés az oktató vezetésével, 

	Javasolt tanulási módszerek: Aktív részvétel a műtermi gyakorlatokon, a felvetett témák önálló kutatása (könyvtári és online források alapján), a kijelölt olvasmányok megismerése, kérdésfelvetések önálló kezdeményezése, rendszeres egyéni kiállítás látogatás. 

	A hallgató egyéni munkával megoldandó feladatainak száma: 1 projekt a szemeszter végére, 2-3 kisebb feladat a félév során

	Felhasználható fontosabb technikai és egyéb segédeszközök: Szabadon választható bármely hagyományos vagy új, illetve technikai médium ideértve a külömböző online elérhető alkalmazásokat és a mesterséges intelligenciát is.

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 
Csak tanszéki hallgatók számára elérhető óra. 






